Publication: Magyar Közlöny
Issue: MK-1999-48 (Year: 1999, Number: 48)
Era: 1990-2004
Section: LXXXI. törvénnyel, valamint az 1997. évi XXVII. törvénnyel módosított 1991. évi IL. törvény (a korábbiak
Paragraph Index: 195

LXXXI. törvénnyel, valamint az 1997. évi XXVII. törvénnyel módosított 1991. évi IL. törvény (a korábbiak szerint: Cstv.) 1. §-ának (3) bekezdése értelmében a felszámolási eljárás olyan eljárás, amelynek célja, hogy a fizetésképtelen adós jogutód nélküli megszüntetése során a hitelezők a törvényben meghatározott módon kielégítést nyerjenek. Az adós fogalmát a Cstv. 3. §-a (1) bekezdésének b) pontja határozza meg. E szerint adós az a gazdálkodó szervezet, amely tartozását (tartozásait) az esedékességkor nem tudta vagy előreláthatóan nem tudja kiegyenlíteni. A c) pont szerint pedig hitelező a felszámolási eljárásban — a felszámolás kezdő időpontjáig — az, akinek az adóssal szemben jogerős és végrehajtható bírósági, hatósági határozaton (végrehajtható okiraton) alapuló, vagy az adós által nem vitatott, vagy elismert, lejárt pénz- vagy pénzben kifejezett vagyoni követelése van. A felszámolási eljárás — egyebek mellett — az adós vagy a hitelező kérelmére folytatható le [Cstv. 22. § (1) bekezdés]. Az adós vagy a hitelező kezdeményezésére indult felszámolási eljárásban a Cstv. 27. §-ának (2) bekezdése alapján a bíróság az adós gazdálkodó szervezet fizetésképtelenségét akkor állapítja meg, ha az a nem vitatott vagy elismert tartozását az esedékességet követő 60 napon belül nem egyenlítette ki [a) pont], vagy a vele szemben lefolytatott végrehajtás eredménytelen volt [b) pont], vagy fizetési kötelezettségét a csődeljárásban kötött egyezség ellenére nem teljesítette [c) pont]. Az egyedi végrehajtás mellett a felszámolási eljárás keretében a vagyoni végrehajtás másik fő típusa, a teljes (totális) végrehajtás történik. A felszámolási eljárás lefolytatására azonban nemcsak az egyedi végrehajtás eredménytelensége esetén kerülhet sor. A fizetésképtelenség vagylagosan felsorolt feltételei pénzforgalmi szemléletű szabályozást tükröznek. Nincs lehetőség a fizetésképtelenség tényének vizsgálatánál például annak figyelembevételére sem, hogy az adós vagyona esetleg meghaladja a vele szemben támasztott követelést vagy követeléseket. A jogalkalmazási bizonytalanságot, eltérő jogértelmezést az okozza, hogy — felszámolási eljárás kezdeményezésére jogosult — hitelező az is, akinek az adóssal szembeni, jogerős és végrehajtható bírósági, hatósági határozaton (végrehajtható okiraton) alapuló követelése van. Az adósnak — a hitelező fogalmánál tágabb körű — törvényi meghatározása is magában foglalja az ilyen határozat, illetve okirat szerinti tartozást. A fizetésképtelenségi feltételek sorában azonban önállóan nevesítve nem szerepel az az eset, ha az adós az említett határozatban vagy okiratban szereplő fizetési kötelezettségének nem tesz eleget. A felvetett jogértelmezési probléma megoldásánál abból kell kiindulni: a Cstv. 27. §-a (2) bekezdésének a) pontja azt határozza meg, hogy a nem vitatott vagy elismert tartozás esetén milyen további feltétel — a tartozásnak az esedékességet követő 60 napon belüli ki nem egyenlítése — folytán tekintendő az adós fizetésképtelennek. A törvényhely (2) bekezdésének b) pontja pedig a jogerős bírósági, hatósági határozaton (végrehajtható okiraton) alapuló tartozás vonatko- 1999/48. szám zásában a fizetésképtelenség tényének megállapításához a végrehajtás eredménytelenségét kívánja meg. Kétségtelen: e két fizetésképtelenségi ok nem azonos súlyú, hiszen az a) pont szerinti fizetésképtelenség kimondásághoz elegendő az, hogy az adós például a hitelező által számára megküldött számla vagy fizetési felszólítás szerinti tartozását az esedékességet követő 60 napon belül nem egyenlítette ki, s azt — legkésőbb a hitelezői kérelemről való bírósági értesítéséig — nem vitatta. A b) pont esetében pedig szükséges a végrehajtható okirat alapján az egyedi végrehajtás eredménytelenségének igazolása is. Mindez azonban nem hozza a b) pont szerinti hitelezőt méltánytalanul hátrányos helyzetbe, mert az egységes bírói gyakorlat a végrehajtás eredménytelenségének vizsgálata körében megelégszik az azonnali beszedési megbízás sikertelenségének igazolásával.

Source: https://magyarkozlony.hu/hivatalos-lapok/96ac110185c62849da1a81861f8d33944584f573/dokumentumok/6347780345de84978565a2fd7c8c890ab87af6e0/letoltes